ઉના: ઉનાના નાંદ્રખ ગામમાં નવા વર્ષે એટલે કે ગુરૂવારના દિવસે ત્રણ યુવકોને જાતિ પ્રત્યે ટિપ્પણી કરી પીધેલી હાલતમાં ચાર શખ્સોએ માર માર્યો હતો. ચાર યુવકોએ માર માર્યાનો વીડિયો સોશિયલ મીડિયામાં વાયરલ થયો છે. આ ઘટનામાં ઉના પોલીસે 3 શખ્સોની ધરપકડ કરી લીધી છે જ્યારે એક હજી ફરાર છે. આ મામલો થયો ત્યારે ચર્ચા હતી કે આ ઘટનાનો સંબંધ ઉનાના સમઢિયાળાકાંડ સાથે છે. પરંતુ પોલીસે તે અંગે સ્પષ્ટીકરણ કરતા કહ્યું હતું કે, આ ઘટનાને સમઢિયાળાકાંડ સાથે કોઇ સંબંધ નથી.